ꠇꠦꠔꠣꠛ ꠢꠣꠟꠔꠥꠘ ꠘꠛꠤ

ꠇꠦꠔꠣꠛ ꠢꠣꠟꠔꠥꠘꠘꠛꠤ/ ꠢꠣꠟꠣꠔ-ꠃꠘ-ꠘꠛꠤ ꠅꠁꠟ ꠝꠥꠘ꠆ꠡꠤ ꠍꠣꠖꠦꠇ ꠀꠟꠤ ꠝꠥꠘꠍꠦꠚꠞ ꠟꠦꠈꠣ ꠁꠍꠟꠣꠝꠞ ꠘꠛꠤ ꠝꠥꠢꠣꠝ꠆ꠝꠖꠞ ꠎꠤꠛꠘ ꠟꠁꠀ ꠟꠦꠈꠣ ꠄꠉꠥ ꠇꠦꠔꠣꠛ ⁕ ꠁ ꠇꠤꠔꠣꠛ ꠟꠦꠈꠣ ꠅꠁꠍꠦ  ꠛꠣꠋꠟꠣ ꠡꠣꠟ ( ꠁꠡꠣꠁ) ⁕  ꠁ ꠛꠁ ꠅꠁꠟ ꠡꠛꠌꠣꠁꠔꠦ ꠘꠣꠝꠇꠞꠣ ꠛꠁ ⁕ ꠚꠄꠟꠣ ꠚꠄꠟꠣ ꠀꠔ ꠟꠦꠈꠣ ꠛꠁ ꠍꠟꠌꠦ ꠨ ꠛꠣꠖꠦ  ꠡꠣꠟ ꠚꠄꠟꠣ ꠁ ꠇꠤꠔꠣꠛ ꠍꠣꠚꠣ ꠅꠁꠍꠦ ⁕ ꠢꠣꠟꠣꠔꠥꠘ ꠘꠛꠤ ꠀꠍꠔꠣ ꠍꠤꠟꠐꠞ ꠡꠛ ꠎꠣꠉꠣꠔ ꠈꠥꠛ ꠘꠣꠝꠈꠞꠣ ꠙꠥꠕꠤ ⁕ ꠘꠛꠤ ꠝꠥꠢꠣꠝ꠆ꠝꠣꠖ ꠅꠞ ꠚꠥꠞꠣ ꠎꠤꠛꠘꠤ ꠁ ꠛꠁꠔ ꠔꠥꠟꠤꠀ ꠗꠞꠣ ꠅꠁꠍꠦ ⁕  ꠡꠣꠟ ꠃꠔꠡ ꠙ꠆ꠞꠇꠣꠡꠘꠤ ꠕꠣꠇꠤ ꠘꠄꠀ ꠀꠛꠣꠞ ꠁ ꠇꠤꠔꠣꠛ ꠍꠣꠚꠣ ꠅꠁꠍꠦ ⁕ ꠢꠣꠟꠔꠥꠘ ꠘꠛꠤ ꠍꠤꠟꠐꠤ ꠍꠣꠠꠣꠅ ꠀꠞ꠆ꠎꠣꠔ ꠅꠘꠥꠛꠣꠖ ꠇꠞꠣ ꠅꠁꠍꠦ ⁕

 ꠛꠤꠡꠄꠛꠍꠔꠥ 
ꠁꠍꠟꠣꠝꠞ ꠡꠦꠡ ꠘꠛꠤ ꠝꠥꠢꠣꠝ꠆ꠝꠣꠖ ꠞ ꠎꠤꠛꠘꠤ (ꠍꠤꠞꠣꠔ) ꠅꠁꠟ ꠁ ꠇꠤꠔꠣꠛ ⁕ ꠛꠁꠞ ꠡꠥꠞꠥ ꠅꠁꠍꠦ ꠢꠣꠝꠖ ꠀꠞ ꠘꠣꠔ ꠖꠤꠀ ꠨ ꠄꠞꠚꠞꠦ ꠝꠥꠢꠣꠝ꠆ꠝꠖ ꠞ ꠇꠥꠞꠍꠤ ꠨ ꠘꠣꠝ ꠨ ꠚꠄꠖꠣꠞ ꠛꠄꠀꠘ ꠈꠞꠣ ꠅꠁꠍꠦ ⁕ ꠄꠞꠛꠣꠖꠦ ꠘꠛꠤꠞ ꠘꠛꠥꠅꠔ ꠚꠣꠅꠀ ꠨ ꠇꠣꠝꠟꠤꠀꠔ ꠨ ꠘꠛꠤꠞ ꠀꠔꠤꠅ ꠀꠞ ꠎꠤꠛꠘꠞ ꠘꠣꠘꠣꠘꠎꠣꠔ ꠊꠐꠘꠣ ꠈꠅꠀ ꠅꠁꠍꠦ ⁕ ꠢꠦꠡꠞ ꠖꠤꠇꠦ ꠁ ꠇꠤꠔꠣꠛ ꠚꠠꠣꠞ ꠘꠤꠅꠝ ꠀꠞ ꠛꠦꠖꠣꠔ ꠟꠁꠀꠅ ꠈꠅꠀ ꠅꠁꠍꠦ ⁕ ꠁ ꠇꠤꠔꠣ ꠅꠁꠟ ꠍꠤꠟꠐꠤ ꠢꠞꠚꠞ ꠡꠛꠌꠣꠁꠔꠦ ꠘꠣꠝꠈꠞꠣ ꠇꠤꠔꠣꠛ ⁕ ꠇꠤꠔꠣꠛꠞ ꠟꠦꠈꠇ ꠝꠥꠘ꠆ꠡꠤ ꠍꠣꠖꠦꠇ ꠀꠟꠤ ꠝꠥꠘꠍꠦꠚ ꠞ ꠁꠟꠝꠞ ꠙ꠆ꠞꠝꠣꠘ ꠁ ꠇꠤꠔꠣꠛ ⁕ ꠀꠁꠎ ꠔꠘꠦ  ꠛꠍꠞ ꠀꠉꠦ ꠜꠣꠟꠣ ꠈꠞꠤ ꠡꠤꠇ꠆ꠇꠣꠞ ꠅꠜꠣꠛꠞ ꠡꠝꠄ ꠅ ꠁ ꠛꠁꠅ ꠁꠍꠟꠣꠝꠞ ꠘꠛꠤ ꠝꠥꠢꠣꠝ꠆ꠝꠖꠞ ꠀꠍꠔꠣ ꠎꠤꠛꠘ ꠡꠝ꠆ꠙꠞ꠆ꠇꠦ ꠡꠑꠤꠇꠜꠣꠛꠦ ꠟꠦꠈꠣ ꠈꠥꠛ ꠔꠣꠞꠤꠚꠞ ꠎꠤꠘꠤꠡ ⁕ ꠛꠤꠡꠦꠡ ꠈꠞꠤ ꠘꠛꠤ ꠝꠥꠢꠣꠝ꠆ꠝꠖꠞ ꠇꠥꠞꠍꠤꠞ ꠛꠄꠀꠘ ⁕

 ꠟꠦꠈꠣꠞ ꠗꠞꠘ 
ꠀꠞ ꠎꠦꠍꠣ ꠚꠥꠕꠤꠞ ꠟꠣꠈꠣꠘ ꠁ ꠇꠤꠔꠣꠛ ꠅ ꠟꠦꠈꠣ ꠅꠁꠍꠦ ꠡꠥꠞ ꠀꠞ ꠍꠘ꠆ꠖ ꠝꠤꠟꠣꠁꠀ ⁕ ꠍꠤꠟꠐꠤ ꠝꠣꠔꠞ ꠟꠉꠦ ꠛꠃꠔ ꠀꠞꠛꠤ ꠀꠞ ꠚꠣꠞꠍꠤ ꠛꠥꠟ (ꠡꠛ꠆ꠖ) ꠅ ꠒꠥꠇꠣꠘꠤ ꠅꠁꠍꠦ ꠎꠦꠔꠣ ꠛꠥꠟ ꠍꠤꠟꠐꠞ ꠝꠥꠍꠟꠝꠣꠘ ꠅꠇꠟꠦ ꠢꠞꠢꠣꠝꠦꠡꠣ ꠛꠥꠏꠁꠘ ⁕

ꠇꠦꠐꠣꠉꠞꠤ:ꠙꠥꠕꠤꠘ
ꠇꠦꠐꠣꠉꠞꠤ:ꠡꠣꠁꠔ꠆ꠔ